recursal/SuperWikiNEXT-32B huggingface dataset:
**மு. பக்ருதீன்** (பி: 1939) மலேசியாவில் எழுத்தாளர்களுள் ஒருவராவார். 'முபன்' எனும் புனைப்பெயரில் அறியப்பட்ட இவர் முன்னாள் ஆசிரியருமாவார்.

எழுத்துத் துறை ஈடுபாடு
----------------------

1955 முதல் இவர் மலேசியா தமிழ் இலக்கியத்துறையில் ஈடுபாடுகாட்டி வருகின்றார். அதிகமாக சிறுகதைகள், தொடர்கதைகள், கட்டுரைகள், வானொலி/மேடை நாடகங்கள் முதலியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

இதழியல்
-------

* "திரை நிலா" மாத இதழின் ஆசிரியராவார்

உலகத்து முன்னோடிகள்
-------------------

"உலகத்து முன்னோடிகள்" எனும் தலைப்பில் வரலாற்றுத் தலைவர்களை நாடக உருவில் வானொலியில் அறிமுகப்படுத்திள்ளார்.

திரைப்படத்துறை
--------------

பிற்காலத்தில் திரைப்படத்தில் ஈடுபாடு கொண்ட இவர் மலேசிய நடிகர்களைக் கொண்டு தமிழ் நாட்டில் "ரத்தப் பேய்" எனும் முழுநீளத் திரைப்படத்தைத் தயாரித்தார். மலேசியத் தமிழர்கள் தயாரித்த முதல் திரைப்படம் இது என்பதும் குறிப்பிடத்தக்கது.

உசாத்துணை
---------

* மலேசியத் தமிழ் எழுத்துலகம் தளத்தில் பி. எல். சிங்காரம் பக்கம் பரணிடப்பட்டது 2016-03-04 at the வந்தவழி இயந்திரம்
**வினையாலணையும் பெயர்** என்பது தமிழில் உள்ள ஓர் இலக்கணத் தொடர். வினைமுற்றுகள் பெயராக மாறி நின்று மற்றொரு வினைமுற்றைக் கொண்டு முற்றுப்பெறுவது இது. 

**வந்தான்** என்பது ஒரு வினைமுற்று.  

**வந்தான்** சென்றான் என்னும்போது வந்தான் என்பது வினையாலணையும் பெயர். இதில் வந்தான் என்னும் வினைமுற்றோடு பெயர் அணைந்துகொண்டு வந்தவன் ஒருவனை உணர்த்துவதைக் காணலாம். 

இந்த வினையாலணையும் பெயர் 

வந்தானைக் கண்டான்.
வந்தானால் சாய்ந்தான்
வந்தானுக்குக் கொடு
வந்தானிடமிருந்து போனான்
வந்தானது உயரம்
வந்தானிடம் கோல் உள்ளது
வந்தானே நில்
என்றெல்லாம் பிற வேற்றுமை உருபுகள் கொண்டும் வரும்.

வினையாலணையும் பெயர் மூன்று வகைப்படும்.
--------------------------------------

### தெரிநிலை வினையாலணையும் பெயர்

காலம் காட்டும் - திட்டியவனை அடித்தேன்

### குறிப்பு வினையாலணையும் பெயர்

உயர்ந்தவரைப் போற்றுவர்

### எதிர்மறை வினையாலணையும் பெயர்

செல்லாதவனுக்கு செல்வாக்கில்லை.

* குறிப்பு

**வந்தான்** என்னும் சொல் தனிச்சொல்லாக நிற்கும்போது அதனை வினைமுற்று எனவே கொள்ளவேண்டும். **வந்தான்** கண்டான் - எனத் தெரிநிலை வினைமுற்றைக் கொண்டோ, **வந்தான்** நல்லன் - எனக் குறிப்பு வினைமுற்றைக் கொண்டோ முடியும்போதுதான் 'வந்தான்' என்பதனை வினையாலணையும் பெயர் எனக் கொள்ள வேண்டும்.
**மு. பரஞ்சோதி** (*M. Paranjothi*) ஓர் இந்திய அரசியல்வாதியும் திருச்சிராப்பள்ளி மேற்கு தொகுதியின் சட்டமன்ற உறுப்பினரும் ஆவார். அண்ணா திராவிட முன்னேற்ற கழகத்தின் உறுப்பினரான இவர், 2006 ஆம் ஆண்டு நடைபெற்ற தேர்தலில் சிறீரங்கம் தொகுதியில் போட்டியிட்டு தேர்ந்தெடுக்கப்பட்டார்.

2011 ஆம் ஆண்டு திருச்சிராப்பள்ளி மேற்குத் தொகுதிக்காக நடைபெற்ற இடைத்தேர்தலில் பரஞ்சோதி வெற்றி பெற்றார். அந்த ஆண்டு நவம்பரில் ஜெயலலிதா அமைச்சரவையில் மாற்றம் செய்ததன் விளைவாக, இந்து சமய அறநிலையத்துறை அமைச்சராக இருந்த எசு.பி.சண்முகநாதனும், தகவல், சட்டம் மற்றும் செந்தமிழன் ஆகிய இருவரின் துறைகளும் மு. பரஞ்சோதிக்கு வழங்கப்பட்டன.

மேற்கோள்கள்
-----------

1. ↑  "Bye Election to 140 Tiruchirappalli (West) Assembly Constituency" (PDF). CEO, Tamil Nadu. 25 April 2012 அன்று மூலம் (PDF) பரணிடப்பட்டது. 28 October 2011 அன்று பார்க்கப்பட்டது.
2. ↑  "Statistical Report of Tamil Nadu 2006 Elections" (PDF). Election Commission of India.
3. ↑  "List of MLAs from Tamil Nadu" (PDF). Chief Electoral Officer, Tamil Nadu. 2013-04-02 அன்று மூலம் (PDF) பரணிடப்பட்டது.
4. ↑  "Jayalalithaa sacks six Tamil Nadu ministers". *NDTV*. PTI. 4 November 2011.. பார்த்த நாள்: 2017-05-04.
**வினைல்சிலேன்** (*Vinylsilane*) என்பது CH2=CHSiH3 என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். கரிமசிலிக்கன் வகை சேர்மமான இது சிலேனின் வழிப்பெறுதியாகப் பெறப்படுகிறது. நிறமற்ற வளிமமான வினைல்சிலேன் பெரும்பாலும் கோட்பாட்டு ரீதியிலான பயன்பாடுகளை மட்டுமே கொண்டுள்ளது.

பதிலீடு செய்யப்பட்ட வினைல்சிலேன்கள்
-----------------------------------

மூல வினைல்சிலேனைக் காட்டிலும் சிலிக்கன் மீது பிற பதிலிகள் பதிலீடு செய்யப்பட்ட வினைல் சிலேன்கள் பொதுவாகப் பயன்படுத்தப்படுகின்றன. கரிமத் தொகுப்பு வினைகளில் வினைல்சிலேன்கள் பயனுள்ள இடைநிலைகளாகும். 

வினைல்மூவீத்தாக்சி சிலேன் ஒரு பொதுவான வினைல்சிலேனாகும்
பலபடி வேதியியல் மற்றும் பொருள் அறிவியல் துறைகளில் வினைல்மும்மெத்தாக்சிசிலேன் அல்லது வினைல்மூவீத்தாக்சி சிலேன் போன்றவை ஒருமங்களாகவும் பிணைப்பு முகவர்களாகவும் செயல்படுகின்றன.

வினைல்சிலேன்கள் பெரும்பாலும் ஆல்கைன்களின் ஐதரோசிலைலேற்ற வினையின் மூலம் தயாரிக்கப்படுகின்றன. குளோரோசிலேன்களுடன் ஆல்கீனைல் லித்தியம் மற்றும் கிரிக்கனார்ட்டு வினைப்பொருள்கள் சேர்த்து வினைபுரியச் செய்தால் வினைல்சிலேனை உருவாக்கலாம். சில சந்தர்ப்பங்களில் சிலைலேற்ற ஐதரசன் நீக்கம் செய்யும் வினையும் மற்றொரு தயாரிப்பு முறையாகும்.

மேற்கோள்கள்
-----------

1. ↑  Ring, M. A.; O'Neal, H. E.; Rickborn, S. F.; Sawrey, B. A. (1983). "Kinetics of the high-temperature thermal decomposition of silanes and alkylsilanes". *Organometallics* **2**: 1891-4. doi:10.1021/om50006a038.
2. ↑  Fleming, Ian; Dunogues, Jacques; Smithers, Roger (1989). "The electrophilic substitution of allylsilanes and vinylsilanes". *Organic Reactions* **37**: 57-575. doi:10.1002/0471264180.or037.02.
3. ↑  Lu, B.; Falck, J. R. (2010). "Iridium-Catalyzed (Z)-Trialkylsilylation of Terminal Olefins". *J. Org. Chem.* **75**: 1701-1705. doi:10.1021/jo902678p. பப்மெட்:20136153.
**வள்ளலார் கல்வி அறநிலையம்**  எனபது தமிழ்நாட்டின், தஞ்சாவூர் மாவட்டம், கும்பகோணத்தில் ஆதரவு அற்றவர்களுக்காக செயல்படும் ஒரு மேல்நிலைப் பள்ளியாகும்.

வரலாறு
------

1951ஆம் ஆண்டு கும்பகோணத்தில் ராமதாஸ் அண்ணா, பிச்சைமுத்து என்கிற நெய்க்கார அண்ணா மற்றும் அவரது நண்பர்களால் கும்பகோணம் சக்கரப் படித்துறையில் ஸ்ரீசண்முகானந்தா ஆசிரமம் என்ற ஆசிரமம் தொடங்கப்பட்டது. அதில் தாய் அல்லது தந்தை இல்லாத ஆதரவற்ற மாணவர்களுக்கு அடைக்கலம் கொடுக்கப்பட்டது. மாணவர்களின் எண்ணிக்கை அதிகரித்ததால், 1954இல் கும்பகோணம் கொட்டையூர் காவிரி ஆற்றின் கரைக்கு ஆசிரமம் இடம் மாறியது. இதன்பிறகு ராமதாசும் அவரது நன்பர்களும் சேர்ந்து ஆசிரமத்தில் தங்கியுள்ள மாணவர்களுக்கு கல்வி போதிப்பதற்காக வள்ளலார் கல்வி நிலையம் என்ற பாடசாலை தொடங்கினர். துவக்கக் கல்வியுடன் தொடங்கப்பட்ட இந்த கல்வி நிலையம், பின்னர் மேல்நிலைப் பள்ளியாக தரம் உயர்ந்தது. 2018 ஆண்டு காலகட்டத்தில் இங்கு 3,810 மாணவ, மாணவிகள் படித்துவருகின்றனர். இந்த ஆசிரமத்தில் படித்த பலர், பின்னர் இதே பள்ளியில் ஆசிரியராக பணியாற்றி வருகின்றனர்.

மேற்கோள்கள்
-----------

1. ↑  வி.சுந்தர்ராஜ் (3 சூலை 2018). "காவிரிக் கரையில் கலங்கரை விளக்கம்: கும்பகோணம் ஆசிரமத்தின் கதை". *கட்டுரை*. இந்து தமிழ். 7 சூலை 2018 அன்று பார்க்கப்பட்டது.
**வினை இடைநிலைப்பொருள்** *(Reactive intermediate)* என்பது வேதியியலில் குறுகிய காலம் மட்டுமே நிலைத்திருக்கின்ற உயர் ஆற்றல் கொண்ட மிகவும் தீவிர வினைத்திறன் மிக்க மூலக்கூறு ஆகும். வேதிவினைகளின்போது வினைப்படு பொருள்களிலுள்ள பிணைப்புகள் சிதைந்து விளைபொருள்களில் புதிய பிணைப்புகள் உருவாகின்றன. பிணைப்புச் சிதைவின் போது உருவாகும் பகுதி மூலக்கூறுகள் மிகவும் வினைபுரியும் தன்மையுடையவை. இவற்றையே இடைநிலைப் பொருள்கள் என்பர். பொதுவாக இந்த இடைநிலைப் பொருள்கள் எளிமையான இயற்பியல், வேதியியல் முறைகளால் ஆராய இயலாத அளவிற்கு மிகக் குறைந்த கால நிலைத்தன்மையே பெற்றிருக்கின்றன இம்மூலக்கூறு விரைவாக அதிக நிலைப்புத்தன்மை கொண்ட மூலக்கூறாக மாறிவிடும். சாதாரண வெப்ப நிலையில் அவற்றைப் பிரித்தறிய இயலயாது. குறைவு வெப்பநிலை, அணி தனியாக்கல் போன்ற சிறப்புச் சூழல்களில் மட்டுமே இவை தனித்துப் பிரிக்கப்பட்டு சேமிக்கப்படுகின்றன. வினைகளில் இவற்றின் இருப்பு குறிப்பிடப்பட்டால் அவ்வேதிவினை எவ்வாறு நிகழ்கிறது என்பதை விளக்கமுடியும். 

பல வேதிவினைகளில் ஒன்றுக்கு மேற்பட்ட படிநிலைகளுக்குப் பின்னர் வினை நிறைவடைகின்றது. இடைநிலைப் பொருட்கள் வினைத்திறன் மிக்கவை என்பதால் நிலைப்புத்தன்மை உடைய பொருள் ஏதாவது ஒரு படிநிலையிலேயே தோன்றும். இப்படிநிலைகள் மூலமாக வினைவழிமுறையை அறியமுடியும். 

கரிம வேதிவினைகளின்போது பல்வேறு வகையான இடைநிலைப் பொருள்கள் உண்டாகின்றன. கரிம நேர் அயனிகள் , கரிம எதிர் அயனிகள் , இயங்கு உறுப்புகள், கார்பீன்கள் , நான்முகி இடைநிலைச் சேர்மங்கள், நைட்ரீன்கள் , பென்சீன்கள், பாசுபீனிடின்கள், கீட்டோ எதிரயனிகள், என்பன சில உதாரணங்களாகும் நிலைத்தன்மை கொண்ட சில இடைநிலை வினைப் பொருள்களும் சில வினைகளில் உருவாவதுண்டு. தற்காலத்தில் நிறலியல் நுட்பங்களின் முன்னேற்றத்தால் இவ்விடைநிலை வினைப்பொருள்களை ஆய்ந்து அறிய முடிகின்றது. இப் பொருள்களுடன் வினைபுரியக் கூடிய வேறு வேதிப் பொருள்களைப் பயன்படுத்தி இவற்றைச் சேர்க்கைப் பொருள்களாகவும் பெறலாம்.

* கார்பன் வினை இடைநிலைகள்
* இயங்குறுப்புஇயங்குறுப்பு
* கார்பீன் கார்பீன்
* கரிம நேர் அயனிகரிம நேர் அயனி
* கரிம எதிர் அயனிகரிம எதிர் அயனி
* கார்பைன்கார்பைன்
* பென்சைன் (ஓர் அரைன்)பென்சைன் (ஓர் அரைன்)

வினை இடைநிலைகளின் பொதுவான சில அம்சங்கள்:

* வினைபடும் தளப்பொருள் மற்றும் இறுதி விளைபொருளைப் பொறுத்து செறிவு குறையும்.
* கரிம எதிரயனி தவிர வேறு வினை இடைநிலைகள் எதுவும் லூயிசு எண்மவிதிக்கு கீழ்படிவதில்லை. எனவே உயர் வினைதிறம் கொண்டுள்ளன.
* பெரும்பாலும் வேதிச்சேர்மங்கள் வேதிச்சிதைவுக்காக இவை உருவாக்கப்படுகின்றன.
* நிறமாலையியல் ஆய்வுகள் மூலமே இந்த இனங்கள் இருப்பதை நிரூபிக்க முடியும்
* கூண்டு விளைவுகளை கணக்கில் எடுத்து கொள்ள வேண்டும்
* பெரும்பாலும் இணைதல் அல்லது ஒத்திசைவு மூலம் நிலைத்தன்மை உறுதிப்படும்
* பெரும்பாலும் இடைநிலை மாற்றத்தை வேறுபடுத்தி அறிவது கடினமாக இருக்கும்.

மேற்கோள்கள்
-----------

1. ↑  Carey, Francis A.; Sundberg, Richard J.; (1984). Advanced Organic Chemistry Part A Structure and Mechanisms (2nd ed.). New York N.Y.: Plenum Press. ISBN 0-306-41198-9.
2. ↑  March Jerry; (1885). Advanced Organic Chemistry reactions, mechanisms and structure (3rd ed.). New York: John Wiley & Sons, inc. ISBN 0-471-85472-7
3. ↑  Gilchrist T.C.;Rees C.W.; (1969) carbenes, nitrenes and arynes. Nelson. London.
4. ↑  *Reactive intermediate chemistry* , Robert A. Moss,Matthew Platz,Maitland Jones
உணவை அம்மன் முன் குவியலாகக் கொட்டி படைப்பதை **கும்பம் படைத்தல்** என்பர்.  கும்பம் என்பதற்கு குவியல் என்பது பொருளாகும். இவ்வழிபாட்டினை கும்பம் போட்டு படைத்தல் என்றும் கூறுவார்கள்.

கும்பத்தில் இடம்பெறும் பொருட்கள்
--------------------------------

கொழுக்கட்டை, மாவிளக்கு, புழுங்கள் அரிசி சோறு, கத்தரிக்காய்- கருவாடு சேர்ந்த குழம்பு ஆகியவை கும்பத்தில் இடம்பெறும் பொருளாகும்.

பூசைசெய்தல்
-----------

கூழ் ஊற்றுதல் விழா அன்று மாலை இலை அல்லது பாத்திரத்தில் சோறு, குழம்பு இட்டு, அதன்மீது கொழுகட்டையும் அவித்த மாவிளக்ககையும் படையல் வைப்பர். படையலி்ட்டு மாவிளக்கு ஏற்றியபின் கற்பூரம் ஏற்றி, தேங்காய் உடைத்தை வழிபடுவர்.

கும்பம் கொட்டுதல்
-----------------

கூழ் ஊற்றுதல் விழாவன்று மாலை படைத்த படையலை, அன்று இரவு பத்துமணி முதல் அதிகாலை ஒரு மணிக்குள் வீடுதோறும் மாரியம்மன் கோயிலுக்கு எடுத்துச் செல்வர். கோயிலில் மாரியம்மன் முன் விரிக்கப்பட்டுள்ள வெள்ளைைத் துணி மீது எல்லா சோற்றையும் குவியலாகக் கொட்டி அதன்மீது மாவிளக்கு ஏற்றி வைத்து சூடம் ஏற்றி அம்மனை வழிபடுவர். இவ்வழிபாட்டைதான் கும்பம் படைத்தல் என்பர்.

உசாத்துணை
---------

* துணை நுால்:பெண்ணிய நோக்கில் செஞ்சி நாட்டுபடபுற அம்மன் தெய்வங்கள், ஜோதிராஜன் பதிப்பகம், ஓசூர், 2008
* பார்வை நுால்:துளசி.இராமசாமி,நெல்லை மாவட்ட நாட்டுப்புறத்தெய்வங்கள், உலகத்தமிழாராய்ச்சி நிறுவனம், சென்னை, 1985

ஆதாரங்கள்
---------

1. ↑
2. ↑

வெளியிணைப்புகள்
---------------

* கும்ப சோறு
**வினைல்லித்தியம்** *(Vinyllithium)* என்பது என்பது LiC2H3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமலித்தியம் சேர்மமான இச்சேர்மம் நிறமற்று அல்லது வெண்மை நிறத்துடன், பிரதானமாக டெட்ரா ஐதரோபியூரானில் ஒரு கரைசலாக வினைல்லித்தியம் பெரும்பாலும் காணப்படுகிறது

தயாரிப்பு மற்றும் கட்டமைப்பு
----------------------------

இலித்தியம் ஆலசன் பரிமாற்ற வினைகள் மூலமாக வினைல்லித்தியம் கரைசல்கள் தயாரிக்கப்படுகின்றன. ஆலசன் இல்லாத வினை வகைகளில் டெட்ராவினைல்வெள்ளீயம் பியூட்டைல்லித்தியம் பயன்படுத்தப்படுகிறது. 

Sn(CH=CH2)4 + 4 BuLi → SnBu4 + 4 LiCH=CH2
எத்திலீனுடன் இலித்தியம் சேர்த்து வினைபுரியச் செய்தால் வினைல்லித்தியமும் இலித்தியம் ஐதரைடும் பிற கரிமலித்தியம் சேர்மங்களுடன் உருவாகின்றன.. 
மற்ற கரிமலித்தியம் சேர்மங்கள் போலவே வினைல்லித்தியமும் டெட்ரா ஐதரோ பியூரானில் இருந்து கியூபேன் போன்ற கட்டமைப்பில் கொத்துச் சேர்மமாகப் படிகமாகிறது.

 [LiC2H3(THF)]4 இன் கட்டமைப்பு

வினைகள்
-------

வினைல்சிலேன்கள், வினைல்குப்ரேட்டுகள்,வினைல்சிடானேன்கள் போன்றவை தயாரிப்பில் முன்னோடிச் சேர்மமாக இருப்பதால், உலோக அடிப்படை வினையாக்கிகளில் வினைல் தொகுதிகளை நிறுவதலுக்கு வினைல்லித்தியம் பயன்படுகிறது  அல்லைலிக் ஆல்ககால்கள் தயாரிப்பில் கீட்டோன் சேர்மங்களுடன் வினைல்லித்தியத்தைப் பயன்படுத்துகிறார்கள்.

மேற்கோள்கள்
-----------

1. 1 2  Eisenhart, Eric K.; Bessieres, Bernard (2007). "Vinyllithium". *e-EROS Encyclopedia of Reagents for Organic Synthesis*. doi:10.1002/047084289X.rv015.pub2. .
2. ↑  Walter Bauer, Frank Hampel (1992). "X-Ray crystal structure of a vinyllithium–tetrahydrofuran solvate (C2H3Li–thf)4. Quantitative estimation of Li–H distances by 6Li–1H HOESY". *J. Chem. Soc. Chem. Commun.*: 903-905. doi:10.1039/C39920000903.
3. ↑  Bruce H. Lipshutz, Robert Moretti, Robert Crow (1990). "Mixed Higher-order Cyanocuprate-induced Epoxide Openings: 1-benzyloxy-4-penten-2-ol". *Org. Synth.* **69**: 80. doi:10.15227/orgsyn.069.0080.
**டாக்டர் அம்பேத்கர் அரசு சட்டக் கல்லூரி, சென்னை** (Dr. Ambedkar Government Law College, Chennai) இந்தியாவின், சென்னை மாவட்டத்தில் இயங்கும் ஓர் அரசு சட்டக் கல்லூரி. இக்கல்லூரி 1891-இல் துவக்கப்பட்டது. முதலில் *மெட்ராஸ் சட்டக் கல்லூரி* எனப் பெயரில் இயங்கிய இக்கல்லூரியானது, இந்திய சுதந்திரப் போரட்ட வீரரும், தலித் தீண்டாமையை எதிர்த்து போராடியவரும், இந்திய அரசியலமைப்பு சட்டத்தை வடிவமைத்தவருமான பீமாராவ் ராம்ஜி அம்பேத்கர் நினைவைப் போற்றும் வகையில் 1990-இல் டாக்டர் அம்பேத்கர் அரசு சட்டக்கல்லூரி, சென்னை (DAGLC) என்று பெயர் மாற்றம் செய்யப்பட்டது. இந்தியாவின் மிகப்பழமையான சட்டக் கல்லூரி இதுவேயாகும். 115 ஆண்டு கால பழமை வாயந்தது. இக்கல்லூரி தமிழ்நாடு டாக்டர் அம்பேத்கர் சட்டப் பல்கல்கலைக்கழகத்துடன் இணைந்த கல்லூரி ஆகும்.

இக்கல்லூரியில் சமீபத்தில் சில விரும்பத்தாகாத நிகழ்வுகள் இருமாணவக் குழுக்களிடையே நடைபெற்றது குறிப்பிடத்தக்கது.

வரலாறு
------

மெட்ராஸ் சட்டக் கல்லூரி, 1905
இக்கல்லூரியானது திரு. ஜார்ஜ் நியூட்டன் என்பவருடைய யோசனையால் ஆரம்பிக்கப்பட்டது. அவர் சென்னைக்கென தனியாக ஒரு சட்டக் கல்லூரி வேண்டும் என யோசனை கூறினார். மேலும் அப்போது சென்னை பிரெசிடென்சி கல்லூரியில் ஒரே ஒரு பேராசிரியரால் தான் சட்ட கல்வி கற்பிக்கப்பட்டு வந்தது.

பழைய மாணவர்களில் முக்கியமானவர்கள்
---------------------------------

* கோட்லா விஜய பாஸ்கர ரெட்டி- முன்னாள் முதலமைச்சர், ஆந்திரப் பிரதேசம்.
* ப. சிதம்பரம்- இந்திய உள்துறை அமைச்சர்-இந்தியக் குடியரசின் அமைச்சரவை.
* ப. சதாசிவம்- நாற்பதாவது இந்தியத் தலைமை நீதிபதி
* சி. சங்கரன் நாயர் - இந்திய தேசிய காங்கிரசுன் தலைவராக இருந்தவர்.
* பதஞ்சலி சாஸ்திரி - இரண்டாவது இந்தியத் தலைமை நீதிபதி
* உ. சகாயம் - இந்திய ஆட்சிப் பணி
* எம். பி. நிர்மல் ( எக்ஸ்னோரா நிறுவனர் , சுற்று சூழல் வழி காட்டி)

மேற்கோள்கள்
-----------

1. ↑  விரும்பத்தகாத சாதீய மற்றும்அரசியல் நிகழ்வுகள்
2. ↑  "இந்திய நாடாளுமன்றம் உறுப்பினர்களின் தன்குறிப்பு". 2011-07-29 அன்று மூலம் பரணிடப்பட்டது. 2009-06-05 அன்று பார்க்கப்பட்டது.
|  |
| --- |
| **இசுலாமிய நாட்காட்டி** 
 |
| 1. முஃகர்ரம்
2. சஃபர்
3. ரபி உல் அவ்வல்
4. ரபி உல் ஆகிர்
5. ஜமா அத்துல் அவ்வல்
6. ஜமா அத்துல் ஆகிர்
7. ரஜப்
8. ஷஃபான்
9. ரமலான்
10. ஷவ்வால்
11. துல் கஃதா
12. துல் ஹஜ்
 |

**முஃகர்ரம்** (முகரம், அரபி: محرم) என்பது இஸ்லாமிய ஆண்டின் முதலாவது மாதமாகும். இசுலாமிய ஆண்டின் நான்கு புனித மாதங்களில் இதுவும் ஒன்று. இசுலாமிய நாட்காட்டி ஒரு சந்திர நாட்காட்டியானதால் கிரெகொரியின் நாட்காட்டியுடன் ஒப்பிடும்போது இது ஆண்டிற்காண்டு நகருவது போன்று காட்சியளிக்கும். இந்த மாதத்தில் சண்டைகள், புனிதப் போர் புரிவதாயினும் தடை செய்யப்பட்டுள்ளது. சில இசுலாமியர் இம்மாதத்தின் ஒன்பதாம் நாளிலும் பத்தாம் நாளிலும் உண்ணா நோன்பு இருத்தல் வழமையாகும்.முஃகர்ரம் மாதத்தின் பத்தாம் நாள் (அரபு மொழியில் *ஆசூரா*) அன்று தியாகத் திருநாளாகக் கொண்டாடப்பட்டு அன்று சீஆ இசுலாமியர் உண்ணாதிருப்பர்.

முஃகர்ரம் மாதமும் ஆசூரா நோன்பும்
--------------------------------

முஃகர்ரம் பண்டிகை (Remembrance of Muharram) கர்பாலா போரில் முகம்மது நபியின் பேரனான ஹுசைன் இப்னு அலி கொல்லப்பட்டதை சீஆக்களால் நினைவுகூறப்படுகிறது.

ஷியா முஸ்லிம்கள் தவிர்ந்த ஏனைய இசுலாமியர் முஹர்ரம் மாதத்தின் பத்தாவது நாளில் வைக்கப்படும் நோன்பானது, தான் கடவுள் என்று கூறிய அரசன் **ஃபிர்அவ்ன்** மற்றும் படைகளை கடலில் மூழ்கடித்து **மூஸா (அலை)** அவர்களை காப்பாற்றியதற்காக, அல்லாஹ்விற்கு நன்றி செலுத்துவதற்காகவைக்கப்படுவதாகும்

நிகழ்வுகள்
----------

சந்திர கணக்கீட்டின் படி பின்வருமாறு முஃகர்ரம் மதிப்பிடப்பட்டுள்ளது 

* முஃகர்ரம் 01: இந்தியாவில் ஹஜரத் அம்மா சாகேப் பீவி ஹபிப கதறி இறந்த ஆண்டு
* முஃகர்ரம் 10: ஆசூரா நோன்பு

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-07-13 அன்று மூலம் பரணிடப்பட்டது. 2014-06-01 அன்று பார்க்கப்பட்டது.
2. ↑

வெளியிணைப்புகள்
---------------

* முஃகர்ரத்தின் பத்தாம் நாள் - ஆசூரா
* முஃகர்ரத்தின் முதல்நாள் - இசுலாமியர் புத்தாண்டு

| இ நா | முதல் நாள்(பொ ஊ / அ டொ)
 | கடைசி நாள்(பொ ஊ / அ டொ)
 |
| --- | --- | --- |
| 1431
 | 18 டிசம்பர் 2009
 | 15 சனவரி 2010
 |
| 1432
 |   7 டிசம்பர் 2010
 |   4 சனவரி2011
 |
| 1433
 | 26 நவம்பர் 2011
 | 25 டிசம்பர் 2011
 |
| 1434
 | 15 நவம்பர்2012
 | 13 டிசம்பர் 2012
 |
| 1435
 |   4 நவம்பர் 2013
 |   3 டிசம்பர் 2013
 |
| 1436
 | 25 அக்டோபர் 2014
 | 22 நவம்பர் 2014
 |
| 1437
 | 14 அக்டோபர் 2015
 | 12 நவம்பர் 2015
 |
| 2010 முதல் 2015 வரை முஃகர்ரம் தேதிகள் உள்ளன |
| 1442
 | ஆகஸ்ட் 21,2020
 | \_\_\_\_
 |
|
| வாதாபி சாளுக்கியர் (பொ.ஊ. 543–753) |
| --- |
| 

|  |  |
| --- | --- |
| முதலாம் புலிகேசி | (பொ.ஊ. 543–566)
 |
| முதலாம் கீர்த்திவர்மன் | (566–597)
 |
| மங்களேசன் | (597–609)
 |
| இரண்டாம் புலிகேசி | (609–642)
 |
| முதலாம் விக்ரமாதித்தன் | (655–680)
 |
| வினையாதித்தன் | (680 -696)
 |
| விஜயாதித்தன் | (696–733)
 |
| இரண்டாம் விக்ரமாதித்தன் | (733–746)
 |
| இரண்டாம் கீர்த்திவர்மன் | (746–753)
 |
| தந்திதுர்கன்(***போசளப் பேரரசு***) | (735–756)
 |

 |
| * பா
* உ
* தொ
 |

**வினையாதித்தன்** (Vinayaditya ஆட்சிக்காலம் 680-696 ) என்பவன் ஒரு சாளுக்கிய அரசனாவான். இவனது தந்தை விக்ரமாதித்தனைத் தொடர்ந்து அரியணை ஏறியவன். இவனது ஆட்சியின்போது நாடு அமைதி மற்றும் நல்லிணக்கத்துடன் இருந்தது என்பது குறிப்பிடத்தக்கது. இவன் யுத்தமல்லன், சாகசரசிகன், சத்தியஷிரேயன் ஆகிய பட்டங்களைப் பெற்றிருந்தான்.

வடக்குப் பயணம்
--------------

இவனது பல வெற்றிகள் குறித்து இவனது கல்வெட்டுகள் பேசுகின்றன. இவன் பல்லவர்களுக்கு எதிராக தனது தந்தையுடன் இணைந்து போராடினான். கி.பி.684 ஆண்டைய ஜிஜூரி பதிவுகளின்படி, இவன் பல்லவர் , களப்பிரர்கள் , சேரர்கள், மத்திய இந்தியாவின் காளச்சூரியர்களையும் வென்றதாக குறிக்கிறது. கி.பி.678 ஆண்டைய கோலாப்பூர் பட்டையங்களில் இருந்து இவன் லங்கா,கெமர் ஆகிய அரசுகளை தோற்கடித்ததாக குறிப்பிடுகின்றன.கலாநிதி எஸ் நாகராஜு கெமெர் என்பது கம்போடியாவாக இருக்கலாம் என்று கருதுகிறார். வக்கலேரி பட்டயங்கள் இலங்கை மற்றும் பெர்சியா (பாரசீகம்) ஆட்சியாளர்கள் சாளுக்கியர்களுக்குத் திரை செலுத்தியதாகக் கூறுகின்றன. முனைவர் சர்க்கார் இலங்கை மற்றும் பாரசீகத் தலைவர்கள் அந்த நாடுகளில் உள்ள உறுதியற்ற அரசியல் நிலைமை கருதி, சாளுக்கியரிடம் பாதுகாப்புத் தேடி இருக்க மிகவும் சாத்தியம் உள்ளது என்கிறார். இந்த நேரத்தில், பாரசீகம் இஸ்லாமிய படையெடுப்பின் கீழ் இருந்தது என்பது குறிப்பிடத்தக்கது.

வினையாதித்தன் தனது மகன் விஜயாதித்தன் தலைமையில் வடக்கில் படைகளை அனுப்பினான். சில தகவல்களின்படி, விஜயாதித்தன் அங்கு பிடிபட்டு சிறைவைக்கப்பட்டு சில காலத்திற்குப் பிறகு, தப்பி சாளுக்கிய நாடு திரும்பினான்.இந்தப் பயணம் பற்றி வேறு எந்தத் தகவலும் இல்லை.

வினையாதித்தன் கி.பி. 692 இல் சீன அரசவைக்கு ஒரு தூதரை அனுப்பினான்.

விஜயாதித்தன் கி.பி. 696 இல் தனது தந்தைக்குப்பின் ஆட்சிக்கட்டிலில் ஏறினான்.

மேற்கோள்
--------

* Nilakanta Sastri, K.A. (1935). The CōĻas, University of Madras, Madras (Reprinted 1984).

* Nilakanta Sastri, K.A. (1955). A History of South India, OUP, New Delhi (Reprinted 2002).

* Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

* South Indian Inscriptions -

* History of Karnataka, Mr. Arthikaje

  


| Persondata |
| --- |
| Name | Vinayaditya |
| Alternative names |  |
| Short description | Indian monarch |
| Date of birth | 680 |
| Place of birth |  |
| Date of death | 696 |
| Place of death |  |
மதநீர் வழிதல்
மதம் கொண்ட ஆசிய யானை, இந்தியா
சங்கிலியிடப்பட்ட ஒரு ஆசிய யானை. மதநீர் சுரப்பதனை நோக்கவும்.
**மதநீர்** (Musth) என்பது ஆண் யானைகளுக்கு சில வேளைகளில் கண்ணுக்கும் காதுக்கும் இடைப்பட்ட சுரப்பிகளில் வழியும் நீர். இது இவைகளை மிகவும் ஆக்ரோசமாகவும் ஆபத்தாகவும் மாற்றும் தன்மையுடையது என்றும், இது ஆண்களின் பாலுணர்வினைச் சார்ந்ததென்றும் கூறுவர். இவ்வாறாக மதநீர் வழியும் காலத்தில் யானைக்கு மதம் பிடித்தல் என்று கூறுவர். பெண் யானைக்கு எக்காலத்திலும் மதநீர் சுரக்காது.

காரணம்
------

ஒட்டகச்சிவிங்கியை துரத்தும் மதம் கொண்ட யானை
டெஸ்டொஸ்டிரோன் என்ற ஹார்மோன் மதம் பிடிக்கா யானையை விட 60 மடங்கு அதிகமாக இருப்பதனை ஆய்வில் கண்டறிந்துள்ளனர். எனினும்

பரிமாற்றங்கள்
-------------

மதம் கொண்ட யானைகள் மனிதரிடமும் (நன்கு பழகிய பாகனிடத்தும்), மற்ற யானைகள் மற்றும் விலங்குகளுடனும் சரிவர பரிமாற்றம் செய்யாமல் மிகவும் மோசமாக நடந்து கொள்கின்றன. மற்ற பிராணிகளை கொல்லவும் செய்கின்றன .

பராமரிப்பு
----------

தன் சங்கிலியை முறிக்க முயலும் மதயானை
எனவே இவை தன் மதம் பிடித்த நிலையிலிருந்து வெளியேறும் வரை தனித்து விடப்பட்டும், நன்றாக கட்டிப்போட்டும் பராமரிக்கப்படுகின்றன. மதம் பிடித்த தருவாயில் பணிகளை செய்ய விடமாட்டார்கள். மேலும்

சில ஆய்வுகள்
------------

வயதில் முதிர்ந்த ஆண் யானைகளை புகுத்தினால் இளம் ஆண்கள் மதம் பிடிக்காதிருக்கின்றன என்றும் அவற்றின் அடங்கா குணமும் வெளிவராதென கண்டறிந்துள்ளனர்.

உசாத்துணை
---------

1. ↑
2. ↑  "Killing of black and white rhinoceroses by African elephants in Hluhluwe-Umfolozi Park, South Africa" பரணிடப்பட்டது 2007-10-25 at Archive-It by Rob Slotow, Dave Balfour, and Owen Howison. *Pachyderm* 31 (July–December, 2001):14–20. Accessed 14 September 2007.
3. ↑  Siebert, Charles (2006-10-08). "An Elephant Crackup?". New York Times Magazine. 2007-06-16 அன்று பார்க்கப்பட்டது.
கூட்டு மதிப்பீடு என்பது ஒரு திட்டத்தின் முடிவில் கவனம் செலுத்தும் பங்கேற்பாளர்களின் மதிப்பீட்டை குறிக்கிறது. இது ஒரு குறிப்பிட்ட நேரத்தில் பங்கேற்பாளர்களின் வளர்ச்சியை சுருக்கமாக உருவாக்கும் வளரறி மதிப்பீடுடன் முரண்படுகிறது. அமெரிக்க ஐக்கிய நாட்டுக் கல்வித் திட்டங்களில் இம்மதிப்பீடு பரவலாகக் கற்பிக்கப்படுகின்றது. அனைத்து மதிப்பீடு நுட்பங்களும் வளரறி மதிப்பீடுகளாகும். அதில் சில மட்டுமே உருவாக்கம் என்று ஸ்கிரிப்ட் கூற்றுக்கள் கூறுகின்றன.

கூட்டு மதிப்பீட்டின் குறிக்கோளானது, மாணவர் கற்றல் மதிப்பீட்டின் இறுதியில் அதன் தரநிலை அல்லது உரைகல்லிற்கு எதிராக அதை ஒப்பிட்டு மதிப்பீடு செய்வதாகும். குறிப்பு, 'முடிவு' என்பது முழு படிப்பையோ அல்லது அலகின் முடிவோ அல்ல. ஒரு குறிப்பிட்ட அலகு (அல்லது தலைப்புகள் சேகரித்தல்) கற்பிக்கப்பட்டபின், படிப்பு முழுமைக்குமாக கூட்டு மதிப்பீடுகள் படிப்படியாக விநியோகிக்கப்படலாம். இங்கிலாந்தில் வளரறி மதிப்பீட்டில் எடுக்கப்படும் 100 சதவீத மதிப்பெண்களைப் பொறுத்து உயர்கல்வி துறையின் பல துறைப் படிப்புகளில் சேர மாணவா்கள் தோ்வு செய்யப்படுகிறாா்கள். ஒரு பாடத்திட்டத்தில் விநியோகிக்கப்படும்  மதிப்பீடு பொதுவாக ஒரு தரத்தைக்குறிப்பத்தோடு, அவற்றின் செயல்திறன் அளவையும் குறிக்கும். இது வெற்றி, தோல்விகளின் சதவீத அளவையும், வேறு எந்த  அளவிலான தரம் ஆகியவற்றையும் குறிக்கிறது. ஆறு மாதங்களுக்குப் பிறகு பள்ளிகளில் நடைபெறும் தோ்வு மற்றும் இளங்கலைக் கல்வியியல் படிப்பில் ஒவ்வொரு ஆறு மாதங்களுக்குப் பிறகு நடத்தப்படும் பருவத் தேர்வுகள் இதற்கு உதாரணமாகும்.
[]

மேற்கோள்கள்
-----------

1. ↑  R. W. Tyler, R. M. Gagne, & M. Scriven (Eds.) (1967). "The methodology of evaluation". *Perspectives of curriculum evaluation*. Chicago, IL: Rand McNally. பக். 39–83.
**தச்சநல்லூர் வரம் தரும் பெருமாள் கோயில்** தமிழ்நாட்டில் திருநெல்வேலி மாவட்டம், தச்சநல்லூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் கி.பி ஏழாம் நூற்றாண்டைச் சேர்ந்தது.[]திருநெல்வேலி , தச்சநல்லூரில் அமைந்துள்ளது. வரம் தரும் பெருமாள் திருக்கோயில் 700 ஆண்டுகள் பழமையானது.

இக்கோவில் கல்வெட்டில் கி.பி 1232 ம் ஆண்டு இப்பகுதி தச்சனுார் என்று அழைக்கப்பட்டுள்ளதாக கூறப்பட்டுள்ளது.

அக்காலத்தில் தாமிரபரணி ஆற்றை எல்லைகளாக கொண்டிருந்த இரு நாடுகளில் கீழ நாட்டு வேம்பு பிரிவில் தச்சனுார் இருந்துள்ளது. இதன்படி இக்கோவில் சுமார் 700 ஆண்டுகள் முந்தையதாகும்.கி.பி 1734 ம் ஆண்டில் மார்த்தாண்ட வர்மர் எனும் அரசராலும் பினனர் வல்லப மங்களத்து அரசராலும் பராமரிக்கப்பட்டுள்ளது,

மேலும் குலசேகர பாண்டிய மன்னர் இக்கோவிலை சிறப்பாக பராமரிக்கும் அவசியத்தை மக்களுக்கு உணர்த்தியுள்ளார்.

கி.பி 16 ம் நுாற்றாணடில் சுந்தரபாண்டிய மன்னர் மதுரை திருமலை நாயக்க மன்னராலும் இக்கோவில் சிறப்பாக பராமரிக்கப்பட்டுள்ளது.

மதுரையில் நடக்கும் முக்கிய நிகழ்வுகளுக்கு இங்கு வந்து மதுரை மன்னர்கள் வழிபட்டது குறித்து இங்கு உள்ள கல்வெட்டுக்கள் குறிப்பிடுகின்றன.

கோயில் அமைப்பு
--------------

இக்கோயிலில் வரம்தரும்பெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் கருடசேவை திருவிழாவாக நடைபெறுகிறது.

இவற்றையும் காண்க
----------------

பெரியம்மன் கோவில் தச்சநல்லூர்

தச்சநல்லூர்

தச்சநல்லூர் நெல்லையப்பர் காந்திமதி அம்பாள் கோயில்

தச்சநல்லூர் உலகம்மன் கோயில்

பங்களா நடுநிலைப் பள்ளி, தச்சநல்லூர்

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
புகழ்பெற்ற இணைய இதழான **கூட்டல் இதழ்** அல்லது **பிளஸ் இதழ்** (*Plus Magazine*) என்பது, கேம்பிரிட்சு பல்கலைக்கழகத்தின் நூற்றாண்டு கணிதத் திட்டத்தின் சார்பில் நடத்தப்படுகிறது.

இதழின் உள்ளடக்கம்
-----------------

* கணிதம் சார்பான சிறப்புக் கட்டுரைகள்
* புகழ்பெற்ற கணித நூல்கள் மற்றும் நிகழ்ச்சிகள் பற்றிய மீளாய்வு
* செய்திப் பிரிவு
* கணிதப் புதிர்களும் விளையட்டுகளும்
* கணிதவியலாளர்களின் பேட்டிகள்
* கணித நகர்வுகள்

வரலாறு
------

1997ல் இவ்விதழ் பாஸ் மேத்ஸ் (PASS Maths) என்ற பெயரில் தொடங்கப்பட்டது. கேம்பிரிட்சு பல்கலைக்கழகம் மற்றும் கீலெ பல்கலைக்கழகத்துடன் இணைந்து கணிதம் ஆய்வு , கலந்துரையாடல் இயக்கமாக துவங்கியது. இன்று உலக அளவிலும் ஐக்கிய இராச்சியம் அளவிலும் நூற்றாண்டு கணிதத் திட்டமாக கேம்பிரிட்சு பல்கலைக்கழகத்தின் பகுதியாகச் செயல்படுகிறது.

சிறப்புகள்
----------

ஸ்டீபன் ஹோக்கிங் ,மார்கசு டூ சவுடாய் ஆகியோர் ஆசிரியர் குழுவில் உள்ளனர்] .இவ்விதழ் 2001ல் சிறந்த அறிவியல் இதழாக தேர்வு செய்யப்பட்டு வெப்பி (Webby) விருது பெற்றது. மேலும் கணிதத்தின் மேல் உண்மையான அன்பு கொண்டவர்களால் உருவாக்கப்பட்ட களம் எனவும் விவரிக்கப்பட்டது.. 2006 ஆம் ஆண்டில் நூற்றாண்டு கணிதத் திட்டத்தின் பகுதியான இவ்விதழ் உயர்கல்விக்கான அரசியின் நினைவுப் பரிசினைப் பெற்றுள்ளது

மேற்கோள்கள்
-----------

1. ↑  Stephen Hawking's 60 years in a nutshell by ஸ்டீபன் ஹோக்கிங்; *Plus* Magazine Issue 18, January 2002
2. ↑  The music of the primes by Marcus du Sautoy; *Plus* Magazine Issue 28, January 2004
3. ↑  5th Annual Webby Awards
4. ↑  Higher education news, தி கார்டியன்
5. ↑  Previous Prize winners பரணிடப்பட்டது 2016-03-04 at the வந்தவழி இயந்திரம் , Royal Anniversary Trust

வெளியிணைப்புகள்
---------------

* அதிகாரப்பூர்வ இணையதளம்
* Millennium Mathematics Project official website பரணிடப்பட்டது 1999-11-25 at the வந்தவழி இயந்திரம்
**பவதாரிணி அனந்தராமன்**, (பிறப்பு 25 ஜூலை 1980) இந்தியாவின் தமிழ்நாட்டைச் சேர்ந்த பாரம்பரிய கர்நாடக இசைக்கலைஞரும் பாடகியுமாவார். கருநாடக இசையில் பெண் மும்மூர்த்திகளில் ஒருவராகக் கொண்டாடப்படும் டி.கே.பட்டம்மாளின் மூத்த சிஷ்யையாகக் கருதப்படும் இவர், இந்தியாவில் உள்ள அனைத்து முக்கிய சபாக்களிலும் ஒவ்வொரு ஆண்டும் இசை நிகழ்ச்சிகளை நிகழ்த்துவதோடு உலகெங்கிலும் பல இடங்களுக்கு சுற்றுப்பயணம் செய்தும், கருநாடக இசையைப் பரப்பி வருகிறார். மூத்த இசையமைப்பாளர் மாயூரம் விஸ்வநாத சாஸ்திரியின் குடும்பத்தைச் சேர்ந்த பவதாரிணி, ஐம்பதுக்கும் மேற்பட்ட தொழில்முறை இசைத்தொகுப்புகளை வெளியிட்டுள்ளார்.

நளினி அனந்தராமன் மற்றும் எஸ்.அனந்தராமன் ஆகியோருக்கு மகளாகப் பிறந்த பவதாரிணிக்கு அவரது தாயாரான, நளினி அனந்தராமனே, முதல் குருவாக இருந்து பாட்டுப்பயிற்சியை அளித்துள்ளார். ஏனெனில் அவரும் டி.கே.பட்டம்மாளிடம் பயிற்சி பெற்ற வீணை வாசிப்பாளரும் பாடகருமாவார்.

பவதாரிணி, இந்தியா முழுவதும் உள்ள அனைத்து முக்கிய சபாக்களிலும் இசைநிகழ்ச்சிகளில் கலந்துகொண்டு பாடியுள்ளார். அமெரிக்க ஐக்கிய நாடு, இலங்கை, சிங்கப்பூர் மற்றும் நைஜீரியா போன்ற பல்வேறு நாடுகளுக்கும் சுற்றிப்பயணம் செய்து இசை விழாக்களில் பாடியுள்ளார். பவதாரிணியின் கட்டளை குரல், கருநாடக இசை மற்றும் பக்தி இசையின் பல்வேறு வகைகளுக்கு மிகவும் பொருத்தமாக அமைந்துள்ளது.

சாதனைகள்
--------

* மூன்று வருடங்கள் ஸ்பிக் ஸ்காலர்ஷிப் பெற்றவர்.
* குரல் இசைக்கான ஸ்டெர்லிங் ஹாலிடேஸ் ஸ்காலர்ஷிப் பெற்றவர்.
* இந்திய அரசின் கலாச்சார அமைச்சகத்திடமிருந்து CCRT பெல்லோஷிப் (கலாச்சார வளம் மற்றும் திறமைக்கான மையம்) பெற்றவர்.
* 2002ல் சென்னை அகில இந்திய வானொலியின் 'ஏ' கிரேடு கலைஞர்.
* கர்நாடக இசை மற்றும் பக்தி இசைத் துறையில் அவர் ஆற்றிய பணியைப் பாராட்டி 2009 இல் 'சிவாஜி பிருது' பெற்றார்.

மேற்கோள்கள்
-----------

1. ↑  "பவதாரிணி அனந்தராமன்". *saiamrithadhara.com*. 2023-03-28 அன்று பார்க்கப்பட்டது.
2. ↑  Narayan, Damodar (17 March 2011). "Scaling Musical Heights". *தி இந்து*.. பார்த்த நாள்: 16 January 2019.
3. ↑  "Bhavadhaarini Anantaraman - Indian Classical Singer". *bhavadhaarini.com*. 2023-03-28 அன்று பார்க்கப்பட்டது.
4. ↑  "Achievements by Bhavadhaarini Anantaraman". 27 November 2018.
**வரம்பு மீறல் (**Abuse**)** என்பது ஒரு பொருளின் நியாயமற்ற அல்லது முறையற்ற நன்மைகளைப் பெறுவதற்காக ஈடுபடும் செயல்பாடுகளைக் குறிப்பதாகும்.  வரம்பு மீறல் என்பது உடல் அல்லது வாய்மொழி வாயிலாக தவறாக நடத்தல், காயம், தாக்குதல்,விதிமீறல், வன்கலவி, நியாயமற்ற நடைமுறைகள், குற்றங்கள் அல்லது பிற வகையான தீங்கு செய்தல் ஆகிய பல வடிவங்களில் நடைபெறலாம். சில ஆதாரங்கள் வரம்பு மீறுதல் என்பது "சமூக ரீதியாக கட்டமைக்கப்பட்டவை" என்று விவரிக்கின்றன, அதாவது வெவ்வேறு காலங்களிலும் சமூகங்களிலும் பாதிக்கப்பட்டவரின் துன்பத்தை அதிகமாகவோ அல்லது குறைவாகவோ அங்கீகரிப்பதாக இருக்கலாம்.

வரம்பு மீறல் வகைகள் மற்றும் சூழல்கள்
------------------------------------

### அதிகார வரம்பு மீறல்

அதிகார வரம்பு மீறல் என்பதில் துன்புறுத்தல், குறுக்கீடு, அழுத்தம் மற்றும் பொருத்தமற்ற கோரிக்கைகள் அல்லது உதவிகள் கோருவது ஆகியவை அடங்கும். 

### பிணத்தை தவறாகப் பயன்படுத்துதல்

நெக்ரோபிலியா என்பது இறந்த உடல்களின் மீது உருவாகும் பாலியல் ஈர்ப்பினைக் குறிப்பதாகும். இது பாலியல் வன்புறுத்தல்களுக்கு வழிவகுக்கிறது. சடலங்கள் ஒப்புதல் அளிக்க முடியாததால், எந்தவொரு கையாளுதலும், உறுப்புகளை அகற்றுவது, சிதைப்பது அல்லது இறந்த உடலில் செய்யப்படும் பாலியல் செயல்கள் வரம்பு மீறலாகக் கருதப்படுகிறது. 

### விருப்புரிமை வரம்பு மீறல்

விருப்புரிமையின் வரம்பு மீறல் என்பது ஒரு குறிப்பிட்ட விடயத்துடன் தொடர்புடைய உண்மைகள் மற்றும் சட்டங்களை சரியான கருத்தில் எடுக்கத் தவறியதாகும்; தன்னிச்சையாகவோ அல்லது சரியான காரணம் இல்லாமலோ நீதித்துறை வழக்கத்திலிருந்து விலகுவதனைக் குறிப்பதாகும். 

### ஆதிக்க வரம்பு மீறல்

நிறுவனங்களின் சந்தை மேலாதிக்கம் போட்டிச் சட்டத்தின் பொது மற்றும் தனியார் அமலாக்கத்தால் கட்டுப்படுத்தப்படுகிறது, இது நம்பிக்கையற்ற அல்லது தனியுரிமை எதிர்ப்புச் சட்டம் என்றும் அழைக்கப்படுகிறது.[]

### இரகசிய வரம்பு மீறல்

இரகசிய வரம்புமீறல் என்பது பாலியல், உளத்தியல் அல்லது உடல் ரீதியான வன்புணர்வு ஆகியவற்றினைக் குறிக்கிறது. "இது ஒரு குறிப்பிட்ட நோக்கத்திற்காக இரகசியமாக வைக்கப்படுகிறது அல்லது மறைக்கப்படுகிறது."

சான்றுகள்
---------

1. ↑   "Abuse – Defined at Merriam-Webster Dictionary".. (2013). Merriam-Webster, Incorporated. "abuse [may be defined as the following]...to treat (a person or animal) in a harsh or harmful way...[or] to use or treat (something) in a way that causes damage [or] to use (something) wrongly"
2. ↑   *Child Neglect and Emotional Abuse: Understanding, Assessment and Response*. Sage. 2014.
3. ↑  "Abuse of power or authority | United Nations Educational, Scientific and Cultural Organization". *www.unesco.org*. 2021-11-23 அன்று பார்க்கப்பட்டது.
4. ↑  Troyer, John (2008-05-01). "Abuse of a corpse: A brief history and re-theorization of necrophilia laws in the USA". *Mortality* **13** (2): 132–152. doi:10.1080/13576270801954518. பன்னாட்டுத் தர தொடர் எண்:1357-6275. .
5. ↑  "Abuse of Discretion". Answers.encyclopedia.com. 18 July 2013 அன்று மூலம் பரணிடப்பட்டது. 5 December 2013 அன்று பார்க்கப்பட்டது.
6. ↑  "Forensic Glossary – C – Clandestine Abuse". *Forensiceducation.com*. 27 September 2008 அன்று மூலம் பரணிடப்பட்டது. 5 December 2013 அன்று பார்க்கப்பட்டது.

*

வெளி இணைப்புகள்
---------------

* வரம்பு மீறல் திறந்த ஆவணத் திட்டத்தில்
**கூட்டரசு சேமிப்பு வங்கி** என்பது அமெரிக்காவின் மத்திய வங்கி ஆகும் இது திசம்பர், 23, 1913 அன்று உருவாக்கப்பட்டது. 1907 ஆம் ஆண்டில் ஏற்பட்ட பொருளாதார நெருக்கடியின் விளைவாக இவ்வங்கி உருவாக்கப்பட்டது. அமெரிக்க டொலர்கள் அச்சிடுவது, விலைவாசியை சீராக பராமரிப்பது, அதிகபட்ச வேலை வாய்ப்புகளை உத்தரவாதப்படுத்துவது கூட்டரசு சேமிப்பு வங்கியின் செயல்பாட்டு நோக்கங்கள் ஆகும். கூட்டரசு சேமிப்பு வங்கியின் பொறுப்பு விலை ஸ்திரத்தன்மையை ஏற்படுத்தி வேலையின்மையை குறைந்த மட்டத்தில் வைத்துக் கொள்வதும் ஆகும். பணத்தின் அளவை அதிகரிப்பது வேலை வாய்ப்புகளை அதிகரிக்கும் என்ற அனுமானத்தின் கீழ் கூட்டரசு சேமிப்பு வங்கி பணத்தை அச்சிடுகிறது. உலகிலேயே மிகவும் சக்தி வாய்ந்த அமைப்பான அது உலகத்தின் சேம நாணயமான அமெரிக்க டொலரை தன் கட்டுப்பாட்டுக்குள் வைத்திருக்கின்றது.

சான்றுகள்
---------

1. ↑  Arthur O' Sullivan; Steven M. Sheffrin (2003). *Economics: Principles in action*. Upper Saddle River, New Jersey 07458: Prentice Hall. பக். 417. பன்னாட்டுத் தரப்புத்தக எண்:0-13-063085-3. Archived from the original on 2016-12-20.. பார்த்த நாள்: 2021-02-26.
முப்பரிமாணம் இத்திரைப்படம் 2017 ல் வெளிவந்த காதல் கலந்த சுவாரசியமான திரைப்படமாகும். அதிரூபன் இத்திரைப்படத்தை எழுதி இயக்கியிருந்தார். இத்திரைப்படத்தின் முக்கிய வேடங்களில் சாந்தணு பாக்கியராஜ் மற்றும் சிருஷ்தி டாங்கே ஆகியோரும் இவர்களுடன் ஸ்கண்டா அசோக், ரவி பிரகாஷ் மற்றும் தம்பி ராமையா ஆகியோரும் நடித்திருந்தனர். ஜீ. வீ. பிரகாஷ் இத்திரைப்படத்திற்கு இசையமைத்திருந்தார். ராசாமதி இத்திரைபடத்திற்கு ஒளிப்பதிவு செய்திருந்தார். இத்திரைப்பட தயாரிப்பு 2015 இன் பிற்பகுதியில் தொடங்கப்பட்டு 2017 மார்ச் மாதம் மூன்றாம் திகதி திரையிடப்பட்டது.

நடிகர்கள்
---------

* சாந்தணு பாக்கியராஜ்- கதிர்
* சிருஷ்தி டாங்கே- அனுஷா
* ஸ்கண்டா அசோக்- சந்தோஷ்
* தம்பி ராமையா - படகு முதளாளி
* புளோரன் பெரேய்ரா- அனுஷாவின் தந்தை
* ரவி பிரகாஷ்-அனுஷாவின் மாமா
* அப்புகுட்டி- லோகு
* சுவாமிநாதன் - அறிவுடை
* பி. வி. சந்திரமௌளி- விக்னேஸ்வரன் ஐபிஎஸ் , கதிரின் தந்தை
* கல்யாணி நடராஜன்- கதிரின் அம்மா
* ரேகா சுரேஷ் - அனுஷாவின் அம்மா
* அவிஸ் மனோஜ் குமார் - கதிரின் நண்பன்சிறப்பு தோற்றம்
* ஆரி
* ஐஸ்வர்யா ராஜேஷ்
* ஆர்யா
* அசோக் செல்வன்
* வொபி சிம்கா
* ஜக்கி ஜெரோப்
* ஜனனி ஜயர்
* கே. பாக்கியராஜ்
* கலையரசன்
* கீர்த்தி விஜய்
* கிரிஷ்
* பாண்டியராஜன்
* பார்த்தீபன்
* பூர்ணிமா பாக்கியராஜ்
* பிரபு
* பிரசன்னா
* பிரேம்ஜி அமரன்
* பிருத்வி ராஜன்
* ராதிகா
* ராஜேந்திரன்
* ரம்யா கிருஷ்ணன்
* சங்கீதா
* சூரி
* வெங்கட் பிரபு
* விதார்த்
* விஜய் அந்தோணி
* விவேக்

தயாரிப்பு
---------

  

2015 இன் ஆரம்பத்தில் சாந்தணு பாக்கியராஜ் அதிரூபன் இயக்கும் இத்திரைப்படத்திற்கு கையெழுத்திட்டார். அதிரூபன் பாலாவிடம் உதவி இயக்குனராக பணியாற்றியவர். அதுமட்டுமல்லாமல் இத்திரைப்படம் தன் வாழ்நாளை உயிர்பிக்கவந்த திரைப்படம் என நம்பிக்கை தெரிவித்திருந்தார். வெற்றிமாறன் இத்திரைப்படத்தை இயக்குவதற்கு ஊக்கமளித்ததுடன் சாந்தணுவை கதாநாயகனாகவும் தெரிவு செய்திருந்தார் . காரணம் சாந்தணு இயல்பாகவே நடிக்ககூடியவர் என்பதாலும் நன்றாக நடனமாடக்கூடியவர் என்பதாலும் தெரிவு செய்யப்பட்டார் என்பது குறிப்பிடத்தக்கது. மேலும் இத் திரைப்படத்திற்கான திரைக்கதையை ஏழு வருடங்கள் எடுக்கப்பட்டுள்ளது. மேலும் இத்திரைப்படமானது பல தோல்விப்படங்களின் பின் சாந்தணுவிற்கு சிறந்தபடமாக அமைந்துள்ளது.

பின்னூட்டல்கள்
--------------

  



1. ↑
2. ↑
3. ↑
**ஆசியா பவுண்டேசன்** இலாபநோக்கற்ற அரசு அல்லாத அமைப்பாகும். இது ஆசிய பிராந்தியத்தில் அமைதியாக வசதியாக இருப்பதை விருத்தி செய்யும் அமைப்பாகும். *டக் பிறீற்றுவர்* (Doug Bereuter) இந்த அமைப்பின் தலைவராகப் பணியாற்றுகின்றர்.

இலக்குகள்
---------

இந்த அமைப்பின் நோக்கமானது ஆசியப் பிராந்தியத்தில் ஆட்சி மற்றும் சட்டங்களை மேம்படுத்தல், பொருளாதாரச் சீரமைப்பு, பெண்கள் விருத்தி மற்றும் சர்வதேச விவகார மேம்படுத்தல்களைக் கொண்டுள்ளது. 50 ஆண்டு கால அநுபவத்தில் இந்த அமைப்பானது அரச மற்றும் தனியார் பங்காளிகளாக் கொண்டு ஆளுமைகளை விருத்தி செய்யவும் கொள்கைகளை விருத்தி செய்து பரிமாறவும் உதவுகின்றது.

உலகளாவிய பிரசன்னம்
------------------

ஆசியாவில் 18 அலுவலகங்களுடன் (காபூல், இஸ்லாமபாத், காத்மண்டு, கொழும்பு, டாக்கா, பாங்கொக், கோலாலம்பூர், ஜகார்த்தா, தில்லி, மணிலா, ஹானோய், பினோம்பினே, ஹாங்ஹாங், தாய்பி, பீஜிங், சியோல், ரோக்கியோ மற்றும் உலன் பட்டார்) அத்துடன் வாஷிங்டனிலும் அலுவலகம் ஒன்று அமைந்துள்ளது. இதன் தலைமை அலுவலகம் ஆனது சான்பிரான்சிஸ்கோவில் அமைந்துள்ளது. இந்த அமைப்பானது பிரச்சினைகளை நாடளாவிய ரீதியிலும் பிராந்திய ரீதியிலும் அலசி ஆராய்கின்றது.

மனிதாபிமான உதவிகள்
------------------

2004ஆம் ஆண்டு இந்த அமைப்பானது 72 மில்லியன் அமெரிக்க டாலர்கள் பெறுமதியான புத்தகங்கள் மற்றும் கல்வி சம்பந்தப் பட்ட உபகரணங்களை ஆசியா முழுவது 28 மில்லியன் பெறுமதியில் வழங்கியது.

வெளியிணைப்பு
------------

* ஆசிய பவுண்டேசனின் உத்தியோகபூர்வ இணையத்தளம்
**தாமசு ராபர்ட் போலம்** (*Thomas Robert Bolam*) 20 ஆம் நூற்றாண்டைச் சேர்ந்த பிரித்தானிய வேதியியலாளர் ஆவார். எடின்பரோ இராயல் கழக உறுப்பினர் என்ற சிறப்பையும் இராணுவப் பதக்கம் பெற்றவர் என்ற சிறப்பும் இவருக்கு உண்டு. 1893 முதல் 1969 வரையிலான காலத்தில் போலம் வாழ்ந்தார்.

வாழ்க்கை
--------

1893 ஆம் ஆண்டு செப்டம்பர் மாதம் 7 அன்று பிரிசுடலில் போலம் பிறந்தார். பேர்ஃபீல்டு உயர்தர பள்ளி மற்றும் பிரிசுடலில் உள்ள வணிகர் கூட்டமைப்பு அறக்கட்டளை நடத்தும் பள்ளிகளில் கல்வி பயின்றார். 1914 ஆம் ஆண்ட்டு பிரிசுடல் பல்கலைக்கழகத்தில் இளம் அறிவியல் பட்டம் பெற்றார். முதல் உலகப் போரின் தொடக்கத்தில் போலம் ராயல் பொறியாளர்கள் என்ற இராணுவப் படைப்பிரிவில் சேர்ந்து பிரான்சிலும், பிளாண்டர்சிலும் பணிபுரிந்தார். [அடைப்பிரிவில் சிறப்பான பணிக்புரிந்தமைக்காக போலமிற்கு இராணுவ பதக்கம் வழங்கப்பட்டது. பிரிசுடலுக்குத் திரும்பிய இவர் 1920 ஆம் ஆண்டு அறிவியலில் முதுநிலை பட்டம் பெற்றார். 
எடின்பர்க் பல்கலைக்கழகத்தில் விரிவுரையாளராக பணிபுரியத் தொடங்கி 1930 ஆம் ஆண்டு இதே பல்கலைக்கழகத்தில் முனைவர் பட்டம் பெற்றார்.  

1933 ஆம் ஆண்டில் போலம் எடின்பர்க் ராயல் கழகத்தின் உறுப்பினராகத் தேர்ந்தெடுக்கப்பட்டார். சர் யேம்சு வாக்கர், யேம்சு பிக்கரிங் கெண்டல், ஏர்னசுட்டு போமன் லுத்லாம் மற்றும் லியோனார்ட் தோபின் ஆகியோர் இவரை முன்மொழிந்து ஆதரித்தனர். சங்கத்தின் துணைத் தலைவராக 1959 முதல் 1962 வரை போலம் பணியாற்றினார். 

இரண்டாம் உலகப் போரில் இவர் எடின்பர்க் விமானப் படையில் பாதுகாவலராகப் பணியாற்றினார்.
1969 ஆம் ஆண்டு சூலை மாதம் 8 அன்று போலம் எடின்பர்க்கில் காலமானார்.

குடும்பம்
---------

1926 இல் போலம் மேரி ரசல் மெக்கன்சியை மணந்தார். இவர்களுக்கு குழந்தைகள் இல்லை.

வெளியீடுகள்
-----------

* *The Donnan Equilibrium* (1932)

மேற்கோள்கள்
-----------

1. 1 2   *Biographical Index of Former Fellows of the Royal Society of Edinburgh 1783–2002*. The Royal Society of Edinburgh. July 2006. பன்னாட்டுத் தரப்புத்தக எண்:0 902 198 84 X. Archived from the original on 2016-03-04.. பார்த்த நாள்: 2020-09-30.
2. ↑  Bolam, Thomas Robert (1930) (in en). *Studies in colloidal systems*. .
**ஆசிய விமான நிலையங்களின் பட்டியல்** (*List of airports in Asia*) இப்பக்கம் ஆசியாவில் உள்ள வானூர்தி நிலையங்களின் பட்டியல் உள்ளடக்கிய மற்ற பக்கங்களுக்கும் இணைக்கப்பட்டுள்ளது. மேலும், வானூர்தி நிலையங்களின் எண்ணிக்கை காரணமாக, ஒவ்வொரு நாட்டிலும் அல்லது பிரதேசத்தின் உடனான ஒரு தனி பட்டியலை கொண்டுள்ளது.

ஏகாதிபத்திய நாடுகள்
-------------------

###  ஆப்கானித்தான்

* **ஆப்கானித்தான் வானூர்தி நிலையங்களின் பட்டியல்கள்** (*List of airports in Afghanistan*), இது ஆப்கானிலுள்ள வானூர்தி நிலையங்கள் உடனான, ஆப்கானின் நகரங்கள், மாகாணங்கள், வானூர்தி நிலைய அமைவிடக் குறியீடுகள், அமைவிட அடையாளக் குறியீடுகள் நிலையப் பெயர்கள், மற்றும் அதன் ஓடுபாதைப் போன்ற விவரங்கள் அடங்கிய அட்டவணையாக உள்ளது.

###  ஆர்மீனியா

###  அசர்பைஜான்

###  பகுரைன்

###  வங்காளதேசம்

###  பூட்டான்

###  பகுரைன் புரூணை

###  கம்போடியா

###  சீனா

###  சைப்பிரசு

###  கிழக்குத் திமோர்

###  எகிப்து

###  சியார்சியா

###  இந்தியா

###  இந்தோனேசியா

###  ஈரான்

###  ஈராக்

###  இசுரேல்

###  சப்பான்

###  யோர்தான்

###  கசக்கஸ்தான்

###  வட கொரியா

###  தென் கொரியா

###  குவைத்

###  கிர்கிசுத்தான்

###  லாவோஸ்

###  லெபனான்

###  மலேசியா

###  மாலைத்தீவுகள்

###  மங்கோலியா

###  மியான்மர்

###  நேபாளம்

###  ஓமான்

###  பாக்கித்தான்

###  பிலிப்பீன்சு

###  கத்தார்

###  உருசியா

###  சவூதி அரேபியா

###  சிங்கப்பூர்

###  இலங்கை

###  சிரியா

###  தாஜிக்ஸ்தான்

###  ஐக்கிய அரபு அமீரகம்

###  உஸ்பெகிஸ்தான்

###  வியட்நாம்

###  யேமன்

இதனையும் காண்க
--------------

* விக்கிப்பீடியா: விக்கி திட்டத்தின் வானூர்தி / விமான நிறுவன இலக்குகளின் பட்டியல்கள்: ஆசியா

சான்றுகள்
---------
**முப்பரிமாண அச்சாக்கக் கட்டுமானம்**  (Construction 3D printing) என்பது கட்டடங்கள் அல்லது கட்டுமானப் பொருள்களை உருவாக்குவதற்கு ஒரு அடிப்படை வழிமுறையாக முப்பரிமான அச்சிடுதலைப் பயன்படுத்தும் பல்வேறு தொழில்நுட்பங்களை குறிக்கிறது. 2011 ஆம் ஆண்டில் ஜேம்ஸ் பி கார்டினரால் இந்த சொல் முதலில் அறிமுகப்படுத்தப்பட்டது. 

கட்டுமானத் துறையில் பயன்படுத்தப்படும் பல்வேறு முப்பரிமாண அச்சிடும் முறைகள் உள்ளன, இவை பின்வரும் முக்கிய முறைகள்: வெளிப்புறம் (கான்கிரீட் / சிமெண்ட், மெழுகு, நுரை, பாலிமர்ஸ்), தூள் பிணைப்பு (பாலிமர் பிணைப்பு, ரிக்ராடிக் பிணைப்பு, வெப்பமாக்கல்) மற்றும் சேர்க்கை பற்றவைப்பு பொன்றவை ஆகும். கட்டுமான அளவிலான முப்பரிமாண அச்சாக்கம் தனியார், வணிக, தொழில்துறை மற்றும் பொதுத் துறைகளில் உள்ள பலவிதமான பனிகளைக் கொண்டிருக்கின்றன. இதில் உள்ள சிறப்பு கூறுகள் என்றால் விரைவான கட்டுமானம், குறைந்த தொழிலாளர் தேவை, மிகவும் சிக்கலான மற்றும் / அல்லது துல்லியமான பணி, மிகுந்த ஒருங்கிணைந்த செயல்பாடு மற்றும் மூலப்பொருள் வீணாகாத சிக்கன முறை ஆகியவை இந்த தொழில்நுட்பங்களின் சிறந்த நன்மைகள்.

சீன நிறுவனம் ஒன்று தயாரித்துள்ள முப்பரிமாண அச்சு, கோப்புகளை அச்சிடுவதைப் போல வீடுகளை உருவாக்கித் தருகிறது. கடைகால் அமைத்த பிறகு, என்ன அளவில், என்ன வடிவத்தில், என்ன உயரத்தில் வீடு வேண்டும் என்பதை ஆட்டோ கேட் (Auto CAD) மென்பொருள் மூலம் வடிவமைத்த பிறகு, அந்த வடிவமைப்புக்கு ஏற்ற வடிவத்தில் முப்பரிமாண அச்சு இயந்திரம் சுவர்களை அமைக்கிறது. உயரமான சுவர்கள், வீடுகளுக்குத் தேவையான மின்சார இணைப்புக்கான வழித்தடங்கள், குடிநீர்க் குழாய்களுக்கான வழித்தடங்கள், நீர் செல்வதற்கான வழித்தடங்கள் போன்ற பயன்பாட்டு சாதனங்களை கட்டுமானத்தின் போதே ஆட்டோ கேட் முறையில் திட்டமிட்டு விடுவதால் சுவர்களை உருவாக்கும்போதே அவை வடிவம் பெற்று விடுகின்றன. இந்த முப்பரிமாண அச்சில் இருந்து வரும் சிமெண்ட் கலவையால், விரைவில் சுவரை கட்டி ஒரே நாளில் கட்டுமானத்தை முடித்துவிடும். இதில் குறிப்பிடும்படியான அம்சம் அச்சிலிருந்து வெளியாகும் சிமெண்ட் கலவையானது, அதற்காக தயாரிக்கப்பட்ட சிமெண்ட் ஆகும் இது சில நிமிடங்களிலேயே உலர்ந்து, உறுதியான சுவர்களாகி விடும். இதைப் பயன்படுத்தும்போது, நீண்ட நாட்களுக்கு கட்டடங்களைக் கட்ட ஆகும் செலவைவிடக் குறைவான செலவிலேயே கட்டி முடிக்கலாம் என்று சொல்லப்படுகிறது.

மேற்கோள்கள்
-----------

1. ↑  J.B.Gardiner 
 PhD Thesis - Exploring the Emerging Design Territory of
Construction 3D Printing (p42), 2011
2. ↑  உமா (24 சூன் 2017). "வீட்டைக் கட்ட வேண்டாம்; பிரிண்ட் பண்ணலாம்!". *கட்டுரை*. தி இந்து. 24 சூன் 2017 அன்று பார்க்கப்பட்டது.
|  |  |
| --- | --- |
| Search Wiktionary | விக்சனரியில் ***பிரபோதம்*** என்னும் சொல்லைப் பார்க்கவும். |

**பிரபோத சந்திரோதயம்** என்னும் காவியம், பதினேழாம் நூற்றாண்டில் எழுதப்பட்டது. இக்காவியத்தினை, *மாதை திருவேங்கட நாதர்* என்பவர் இரண்டாயிரம் செய்யுட்களால் எழுதினார். இந்நூல் அத்வைதத் தத்துவத்தை குறியீட்டுப் பொருளாகக் கொண்டது ஆகும். திராவிட மொழிகளுக்கும் வடமொழியான சமசுகிருத மொழிக்கும் நெருங்கிய தொடர்பு ஏற்பட்டபோது, மொழிபெயர்ப்பு, தழுவல் ஆகிய மொழிமாற்ற நிகழ்வுகள் நடந்தன. அவற்றுள் இந்நூல் முக்கியமானதாகக் கருதப்படுகிறது. பிரபோதம் என்றாலும் ஞானம் என்றாலும் ஒன்றே ஆகும்.

கிருஷ்ணமிச்ரரின் பிரபோத சந்திரோதயம்
-----------------------------------

*கிருஷ்ண மிச்ரர்* என்பவர் சுமார் தொள்ளாயிரம் வருடங்களுக்கு முன் இருந்தவர்.அவர் சித்தாந்தச் சண்டைக்காக நாடகம் எழுதவில்லை. தம் ஸ்வாநுபூதியையே உருவகமாக, *உள்ளுறையல்லாத வெளிப்படைப் பொருள்* (allegorical) ஆக, ஒரு நாடகமாக்கி எழுதினார். அதன்பெயரும் **பிரபோத சந்திரோதயம்** ஆகும்.

### அவரின் நாடகக்கரு

ஞான மார்க்கத்தினால் பெறுகிற அத்வைத அமைதி நிலையைப் பற்றி எழுதினார். ஆனால் கட்சி, பிரதி கட்சி இல்லாமலே எழுதினார். பலவிதமான தத்துவங்களும் அதில் பாத்திரங்களாக வருகின்றன. விவேகன் (அதாவது, ஞானத்தைத் தேடுகிற முயற்சியுடையவன்) தான் கதாநாயகனான 'ராஜா', அவனுக்கு எதிரி 'மகாமோகன்' (அதாவது மாயை). விவேகனுக்குப் பலவிதமான நல்ல குணங்களும் மந்திரிகளாக, சைன்யங்களாக இருக்கின்றன. விஷ்ணு பக்தி, சிரத்தை, கருணை, தர்மம், வைராக்கியம் எல்லாம் இப்படிப்பட்ட கதாபாத்திரங்கள். அஞ்ஞானம், பாபம், அஸத்தியம் முதலிய கெட்ட குண பட்டாளங்கள் மகாமோகனின் பரிவாரமாக வருகின்றன. விவேகன் மகாமோகனை வெற்றி பெற்று, ஞானத்தை அடைந்ததாகக் கதை போகிறது. 'ஞான உதயம்'தான் நாடகத்தின் கருப்பொருளாகும்.

புற இணைப்புகள்
--------------

* பிரபோத சந்திரோதயம்:மெய்ஞான விளக்கம் நூற்குறித்த பக்கம்.

**நூற்குறிப்புகள்**  

தலைப்பு:பிரபோத சந்திரோதயம் - மெய்ஞான விளக்கம்  

நூலாசிரியர்: கீழ்மாத்தூர் திருவேங்கடநாதர், வ வேணுகோபாலன்  

பதிப்பகம்: தஞ்சாவூர் மகாராஜா சரபோஜியின் சரசுவதிமஹால் நூல் நிலையம், 1988  

பக்கங்கள்:902   

பொருள்:வேதாந்தம்

* கன்னிமார நூலகத்தின் குறிப்புப்பக்கம்(OPAC) பரணிடப்பட்டது 2016-03-04 at the வந்தவழி இயந்திரம்
**ஆசியப் புலிகள்** (*Asian Tigers*) என்பது ஆப்கானித்தான் நாட்டைச் சேர்ந்த ஒரு போராளிக்குழுவைக் குறிக்கும். முன்னாள் பாக்கித்தான் உளவுத்துறை அதிகாரிகள் காலித் கவாஜா, கர்னல் இமாம், பிரித்தானிய பத்திரிகையாளர் ஆசாத் குரேசி மற்றும் குரேசியின் ஓட்டுநர் ருசுதம் கான் ஆகியோரை 2010 ஆம் ஆண்டு மார்ச் மாதம் கடத்தியதாக ஆசியப்புலிகள் குழு முதலில் பொறுப்பேற்றுக் கொண்டது. 2010 ஆம் ஆண்டு ஏப்ரல் மாதத்தில் கவாஜா கொல்லப்பட்டார். குரேசியும் கானும் 165 நாட்கள் சிறைவைக்கப்பட்ட பின்னர் 2010 ஆம் ஆண்டு செப்டம்பர் மாத்த்தில் விடுவிக்கப்பட்டனர். 2011 ஆம் ஆண்டு சனவரி மாதத்தில் இமாம் கொல்லப்பட்டார்.

லஷ்கர்-இ-ஜாங்விஅல்லது அர்கத்-உல்-ஜிகாத்என்ற தீவிரவாத இயக்கத்திலிருந்து பிரிந்து வந்த போராட்டக்குழுவாக ஆசியப் புலிகள் போராளிக்குழு விவரிக்கப்படுகிறது.

மேற்கோள்கள்
-----------

1. ↑  "Former ISI official Col Imam killed in North Waziristan பரணிடப்பட்டது 2011-01-25 at the வந்தவழி இயந்திரம்". *The Nation*. 23 January 2011.
2. ↑  Saeed Shah. U.S. pressure on Pakistan may risk terrorist backlash. McClatchy Newspapers. May 18, 2010
3. ↑  Arif Jamal. The Asian Tigers – The New Face of the Punjabi Taliban. Terrorism Monitor Volume: 8 Issue: 20. May 20, 2010
**ஆசியக் கறுப்புக் கரடி** (Asian black bear) என்பது நடுத்தர அளவுடைய கரடி ஆகும். இது **நிலவுக் கரடி**, **வெள்ளை மார்புக் கரடி** எனவும் அழைக்கப்படுகின்றது. இக்கரடி மரங்களில் வசித்து வரும் கரடியாகும். உலகிலுள்ள மிகப்பெரிய மரம் வாழ் விலங்குகளில் இதுவும் ஒன்றாகும். இது இமயமலைப் பிரதேசங்களிலும், இந்தியத் துணைக் கண்டத்தின் வட பகுதிகளிலும், கொரியாவிலும், வட கிழக்குச் சீனாவிலும், சப்பானில் அமைந்துள்ள ஹொன்சு, சிக்கோக்கு ஆகிய தீவுகளிலும், கிழக்கு உருசியாவிலும், தாய்வானிலும் இக்கரடிகள் வசித்து வருகின்றன. இக்கரடியின் விஞ்ஞானப் பெயர் *உர்சஸ் திபென்டனுஸ்* (Ursus thibetanus) என்பதாகும். இக்கரடியானது உடல் அங்கங்களுக்காகக் கொல்லப்படுவதாலும்,காடழிப்பினாலும் அழிய வாய்ப்புக்கள் உள்ள இனமாக பன்னாட்டு இயற்கைப் பாதுகாப்புச் சங்கத்தினால் வகைப்படுத்தப்பட்டுள்ளது.

பாரம்பரிய மருந்துகளுக்காக இக்கரடிகள் கொல்லப்பட்டும், பொறிவைத்துப் பிடிக்கப்பட்டும் மனிதனின் தீவிரமான தாக்குதல்களுக்கும் உள்ளாகின்றன.

உணவு
----

இவை அனைத்தும் உண்ணும் விலங்குகள் ஆகும். இவை பொதுவாக பழங்கள், மூங்கில் தளிர்கள், சோளம், பெர்ரி பழங்கள், விதைகள், மூலிகைகள், ஆகியவற்றையும் எறும்புகள், கறையான்கள், பறவைகளையும் உண்ணுகின்றன.

சூழலியல்
--------

இக்கரடிகளின் கண் பார்வை மற்றும் கேட்கும் திறன் ஆகியவை மந்த நிலையில் காணப்பட்டாலும் நுகரும் திறன் அதிகமாகவே காணப்படுகின்றது. இவை பொதுவாக பகலிலேயே நடமாடுகின்றன எனினும் மனித குடியேற்றங்களுக்கு அண்மித்த பிரதேசங்களில் இவை அனேகம் இரவில் நடமாடுகின்றன. புலிகள், ஓநாய்கள், மண்ணிறக் கரடிகள் ஆகியவையே இக்கரடிகளின் பொதுவான இயற்கை எதிரிகளாகும். இவ்வெதிரி விலங்குகள் இக்கரடிகளின் குட்டிகளை வேட்டையாடுகின்றன. பெண் கரடிகளின் கர்ப்ப காலம் 6 தொடக்கம் 8 மாதங்கள் ஆகும். ஒரு தடைவையில் 1 தொடக்கம் 4 குட்டிகளை இவை ஈனுகின்றன.

மேற்கோள்கள்
-----------

1. 1 2  Garshelis, D. L. & Steinmetz, R. (IUCN SSC Bear Specialist Group) (2008). "Ursus thibetanus". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2015.2*. பன்னாட்டு இயற்கைப் பாதுகாப்புச் சங்கம்.CS1 maint: multiple names: authors list (link)
2. ↑  Heptner, V. G. & Naumov, N. P. (1998). White-chested, black bear. Pages 713–733 in: *Mammals of the Soviet Union* Vol. II Part 1a, Sirenia and Carnivora (Sea cows; Wolves and Bears). Washington, D.C. : Smithsonian Institution Libraries and National Science Foundation.
3. ↑  Montgomery, S. (2002). *Search for the golden moon bear: science and adventure in Southeast Asia*. Simon & Schuster. பன்னாட்டுத் தரப்புத்தக எண்:978-0-7432-0584-9.. பார்த்த நாள்: 26 September 2011.
4. ↑  Brown, G. (1993). *The Great Bear Almanac*. Lyons & Burford. பன்னாட்டுத் தரப்புத்தக எண்:978-1-55821-210-7. .
5. ↑  "Natural enemies of Asiatic black bears are tigers, wolves and brown bears, which prey on bear cubs". 15 சனவரி 2016 அன்று பார்க்கப்பட்டது.